Diari Oficial de la Generalitat Valenciana


Sumari del DOGV 6642, del 02-11-2011 (2011/10086)

Informació pública del Projecte de Reparcel·lació del Sector La Hoya de sòl urbanitzable de Torrevieja.
-------------------------------------------------------------------------------------------------------

### Dades del document

Número de DOGV
:   6642

Data del DOGV
:   02-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10766


Data del document
:   06-10-2011

Organisme emissor
:   UTE la Hoya

Tipus de document
:   Anunci

Descriptors 

:   * Torrevieja
    * empresa privada
    * pla d'urbanisme

Informació pública del Projecte de Reparcel·lació del Sector La Hoya de sòl urbanitzable de Torrevieja. [2011/10881]  
Als efectes que disposa la Llei 16/2005, de 30 de desembre, de la Generalitat, Urbanística Valenciana (LUV), així com el Reglament d'Ordenació i Gestió Territorial Urbanística (ROGTU), aprovat pel Decret 67/2006, de 12 de maig, del Consell, modificat pel Decret 36/2007, de 13 d'abril, del Consell, mitjançant aquest anunci es fa saber:  
1. La mercantil UTE La Hoya, Unió Temporal d'Empreses, Llei 18/1982, amb CIF U5371813, ha presentat davant de l'Ajuntament de Torrevieja el Projecte de Reparcel·lació del Sector La Hoya de sòl urbanitzable residencial del PGOU de Torrevieja, a l'empara del que s'ha establit pels articles 169 i següents de la LUV, i concretament pel que disposen els articles 177 de la LUV i 416 del ROGTU.  
2. En aplicació del que disposen els esmentats preceptes, i mitjançant aquest anunci se sotmet a informació pública l'indicat projecte de reparcel·lació durant un mes, mitjançant la publicació en el Diari Oficial de la Comunitat Valenciana ; el termini esmentat es comptarà des de la publicació indicada de l'anunci en el DOCV.  
3. Durant aquest termini, podran formular-se qualssevol al·legacions, en els termes legals establits, per a la qual cosa es podrà consultar el projecte de reparcel·lació, junt amb el certificat de domini i càrregues expedit pel Registre de la Propietat de Torrevieja, a l'Ajuntament de Torrevieja, situat al carrer de Maldonado d'aquest municipi.  
  
4. Es fa constar així mateix que, amb caràcter previ a aquesta publicació, s'han remés les notificacions als interessats de conformitat amb el que estableix l'article 416 del ROGTU, si bé aquest anunci servirà per a esmenar qualsevol defecte en què es puga incórrer en l'esmentada notificació i per a notificar a aquells interessats, titulars cadastrals o propietaris afectats que puguen resultar desconeguts o per al supòsit que les dades que figuren en els arxius i registres oficials foren errònies, segons el que disposen els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
5. Es fa advertència expressa del deure legal dels propietaris i titulars de drets afectats per la reparcel·lació d'exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa aquesta notificació val com a requeriment per a l'aportació de la indicada informació; s'avisa, així mateix, que l'omissió, error o falsedat d'aquestes declaracions no podran afectar el resultat objectiu de la reparcel·lació. En el cas que s'apreciea dol o negligència greu podrà exigir-se la responsabilitat civil o penal que corresponga. Especialment, es requereix als titulars de béns i drets afectats per la reparcel·lació que aporten a l'expedient la documentació necessària per a practicar una adequada valoració de les construccions, instal·lacions, plantacions i, si escau, activitats que hagen de ser objecte d'indemnització a càrrec del projecte de reparcel·lació forçosa.  
  
Torrevieja, 6 d'octubre de 2011.- El gerent: Miguel Ángel Pascual.